# Алексей Шелудко

### от Уикипедия, свободната енциклопедия

Алексей Шелудко български физикохимик
Роден: | 18 май 1920 Хале
Починал: | 8 май 1995 София

Алексей Димитров Шелудко е български физикохимик, един от най-видните представители на българската физикохимична школа.

## [редактиране] Биография

Роден през 1920 г. в семейството на украински евреи в Хале, Германия. Баща му е професор-филолог. През 1922 идва преселването в София. През 1948 г. завършва химия в Софийския университет, след което става там асистент на Ростислав Каишев в катедрата по физикохимия. Там той започва изследвания в областа на колоидната химия, по-конкретно, физикохимията на тънките течни филми. През 1957 се хабилитира за доцент. През 1961 защитава докторска дисертация в Института по физикохимия на Академията на науките в Москва. От 1962 е професор, и поема ръководството на катедрата по физикохимия в Софийския университет. Работите му получават международно признание след поредица лекции пред Кройт-колоквиум в Утрехтския университет. През 1979 е сред 12те учредители на Международната асоциация на учените по колоиди и повърхности. От 1984 е академик.

През Втората световна война взема участие в антифашисткото съпротивително движение. Участва в създаването на нелегалната радиостанция "Христо Ботев", издаването на първия брой на нелегалният вестник "Отечествен фронт" (чиито уводни статии са писани от Тодор Живков). В края на социалистическото управление на България е дисидент, един от инициаторите за създаването и учредител на Клуба за подкрепа на гласността и преустройството в България през 1988. Той е сред българските интелектуалци, поканени на закуска с президента Франсоа Митеран във френското посолство в България през 1989 г.

Почива на 8 май 1995 г.

Професор Алексей Шелудко представя теорията си за критичните дебелини на късане на тънки течни филми

## [редактиране] Работи

Работи в областта на тънките течни филми, трифазен контакт и линейно напрежение и др. Ключовите постижения на Алексей Шелудко са създаването на интереферометричния метод за изследване на тънки филми (клетка на Шелудко) и създаването на теорията на критичните дебелини на късане на тънки течни филми.

Взето от „http://bg.wikipedia.org../../../%D0%B0/%D0%BB/%D0%B5/%D0%90%D0%BB%D0%B5%D0%BA%D1%81%D0%B5%D0%B9_%D0%A8%D0%B5%D0%BB%D1%83%D0%B4%D0%BA%D0%BE_f629.html“.

Категория: Български физикохимици

##### Views

- Статия
- Беседа
- Текуща версия

##### Търсене